CELEX: 62009TN0164
Language: el
Date: 2009-04-03 00:00:00
Title: Υπόθεση T-164/09: Προσφυγή της 3ης Απριλίου 2009 — Κίτου κατά Ευρωπαίου Επόπτη Προστασίας Δεδομένων

4.7.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 153/44
            
         Προσφυγή της 3ης Απριλίου 2009 — Κίτου κατά Ευρωπαίου Επόπτη Προστασίας Δεδομένων
   (Υπόθεση T-164/09)
   2009/C 153/88
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: Ερασμία Κίτου (Βρυξέλλες, Βέλγιο) (εκπρόσωπος: Σ. Παππάς, δικηγόρος)
   
      Καθού: Ευρωπαίος Επόπτης Προστασίας Δεδομένων
   
      Αιτήματα της προσφεύγουσας
   
   H προσφεύγουσα ζητεί από το Πρωτοδικείο:
   
               —
            
            
               να διαπιστώσει ότι ο κανονισμός 1049/2001 ΕΚ δεν έχει εφαρμογή·
            
         
               —
            
            
               επικουρικώς, να διαπιστώσει ότι η από κοινού εφαρμογή των κανονισμών 1049/2001 ΕΚ και 45/2001 ΕΚ είναι νομικώς εσφαλμένη·
            
         
               —
            
            
               κατά συνέπεια, να ακυρώσει την απόφαση του Ευρωπαίου Επόπτη Προστασίας Δεδομένων 2008-0600·
            
         
               —
            
            
               να διαπιστώσει ότι η αίτηση προσβάσεως στο έγγραφο δεν πληροί τις προϋποθέσεις του κανονισμού 45/2001·
            
         
               —
            
            
               να καταδικάσει τον καθού στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Η προσφεύγουσα ζητεί την ακύρωση της αποφάσεως του Ευρωπαίου Επόπτη Προστασίας Δεδομένων με την οποία ο τελευταίος κατέληξε ότι η γνωστοποίηση, στο πλαίσιο εθνικής ένδικης διαδικασίας, ορισμένων στοιχείων που αφορούν τη σταδιοδρομία της προσφεύγουσας στην Επιτροπή των Ευρωπαϊκών Κοινοτήτων δεν αντιβαίνει στους κανονισμούς 45/2001 (1) και 1049/2001 (2).
   Προς στήριξη της προσφυγής της, η προσφεύγουσα ισχυρίζεται τα εξής:
   
               —
            
            
               η προσβαλλομένη απόφαση είναι αβάσιμη, κατά το μέτρο που στηρίζεται στον κανονισμό 1049/2001, ο οποίος δεν έχει εφαρμογή εν προκειμένω, δεδομένου ότι η αίτηση προσβάσεως δεν αφορά έγγραφο, υπό την έννοια του κανονισμού 1049/2001, αλλά αποκλειστικά και μόνον προσωπικό δεδομένο·
            
         
               —
            
            
               ακόμη και αν υποτεθεί ότι οι κανονισμοί 1049/2001 και 45/2001 έχουν από κοινού εφαρμογή εν προκειμένω, ο καθού προέβη σε εσφαλμένη εφαρμογή τους, κρίνοντας ότι οι προϋποθέσεις του κανονισμού 45/2001 περί της επεξεργασίας προσωπικών δεδομένων δεν έχουν εφαρμογή παρά μόνον αν έχει εφαρμογή η εξαίρεση του άρθρου 4, παράγραφος 1, στοιχείο β', του κανονισμού 1049/2001, για την πρόσβαση στα έγγραφα·
            
         
               —
            
            
               ο καθού παρέβη τον κανονισμό 45/2001, κατά το μέτρο που η αίτηση προσβάσεως δεν αφορά έγγραφο και δεν στηρίζεται σε καμία από τις προϋποθέσεις για το θεμιτό της επεξεργασίας δεδομένων προσωπικού χαρακτήρα τις οποίες προβλέπει το άρθρο 5 του κανονισμού 45/2001.
            
         
      (1)  Κανονισμός (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (ΕΕ 2001, L 8, σ. 1).
   
      (2)  Κανονισμός (ΕΚ) αριθ. 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ 2001, L 145, σ.3).